
注讬专讜讘讬谉 驻讗 注"讗 - 驻讬专讜砖 砖讟讬讬谞讝诇抓

讗 讙诪专讗 注诇 讛讛诇讻讛 讘诪砖谞讛 讘诪讛 诪注专讘讬诐 讜讘诪讛 讗讬谉 诪注专讘讬诐, 砖讜讗诇讬诐: 讛诇讜讗 讻讘专 转谞讬谞讗 讞讚讗 讝讬诪谞讗 [砖谞讬谞讜 驻注诐 讗讞转] 讚讘专 讝讛: 讘讻诇 诪注专讘讬谉 讜诪砖转转驻讬谉, 讞讜抓 诪谉 讛诪讬诐 讜讛诪诇讞!


讗诪专 专讘讛: 转讜住驻转 讝讜 讘讗讛 诇讗驻讜拽讬 [诇讛讜爪讬讗] 诪讚讘专讬 专' 讬讛讜砖注 讘诪砖谞转谞讜, 砖讗诪专 讻讻专 鈥� 讗讬谉 [讻谉], 诪讬讚讬 讗讞专讬谞讗 [讚讘专 讗讞专] 鈥�/span> 诇讗, 拽讗 诪砖诪注 诇谉 [注诇 讻谉 诪砖诪讬注 诇谞讜] 讘讻诇 诪注专讘讬谉 讜诪砖转转驻讬谉, 讜诇讗 专拽 讘驻转.


讗讬转讬讘讬讛 [讛拽砖讛 诇讜] 讗讘讬讬, 讛诇讜讗 砖谞讬谞讜: 讘讻诇 诪注专讘讬谉 注讬专讜讘讬 讞爪讬专讜转 讜讘讻诇 诪砖转转驻讬谉 砖讬转讜驻讬 诪讘讜讗讜转, 讜诇讗 讗诪专讜 诇注专讘 讘驻转 讗诇讗 讘讞爪专 讘诇讘讚. 讜谞讘专专, 诪讗谉 [诪讬 讛讜讗] 讝讛 砖砖诪注转 诇讬讛 [讗讜转讜] 砖讗诪专 驻转 鈥� 讗讬谉 [讻谉] 诪注专讘讬谉 讘讛, 诪讬讚讬 讗讞专讬谞讗 [讚讘专 讗讞专] 鈥�/span> 诇讗 专讗讜讬 诇注讬专讜讘, 专' 讬讛讜砖注 讛讜讗, 讜讘讻诇 讝讗转 拽转谞讬 [砖谞讬谞讜 讘讘专讬讬转讗] "讘讻诇"! 诪砖诪注 砖"讘讻诇 诪注专讘讬谉" 讗讬谞谞讜 讚讜拽讗 讻讚讬 诇讛讜爪讬讗 诪讚讘专讬 专' 讬讛讜砖注 讗诇讛.


讗诇讗 讗诪专 专讘讛 讘专 讘专 讞谞讛: 诇讗驻讜拽讬 [诇讛讜爪讬讗] 诪讚讘专讬 专' 讬讛讜砖注 讘驻专讟 讗讞专, 砖专' 讬讛讜砖注 讗诪专: 砖诇讬诪讛 鈥� 讗讬谉 [讻谉] 专讗讜讬讛 诇注专讘 讘讛, 讜讗讬诇讜 驻专讜住讛 鈥� 诇讗, 拽讗 诪砖诪注 诇谉 "讘讻诇" 鈥� 讜讗驻讬诇讜 讘驻专讜住讛.


讘 讜诇注讬拽专 砖讬讟讛 讝讜 砖讜讗诇讬诐: 讜驻专讜住讛 诪讗讬 讟注诪讗 [诪讛 讟注诐] 诇讗 讬注专讘讜 讘讛? 讗诪专 专' 讬讜住讬 讘谉 砖讗讜诇 讗诪专 专讘讬: 诪砖讜诐 讗讬讘讛, 砖讬讘讜讗 讗讚诐 讜讬讗诪专 诇讞讘讬专讜: 讗转讛 谞转转 驻专讜住讛 讘诇讘讚 讜讗谞讬 谞转转讬 讻讻专 砖诇讬诪讛. 讜诇讻谉 转拽谞讜 砖讬转谉 讻诇 讗讞讚 讻讻专 砖诇讬诪讛.


讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘讗 诇专讘 讗砖讬: 注讬专讘讜 讻讜诇谉 讘驻专讜住讜转 诪讛讜? 砖讛专讬 讻讗谉 砖讜讘 讗讬谉 诪拽讜诐 诇讗讬讘讛? 讗诪专 诇讬讛 [诇讜]: 讗讬谉 注讜砖讬谉 讻谉, 砖诪讗 讬讞讝专 讛讚讘专 诇拽诇拽讜诇讜, 讜砖诪讗 讬讘讜讗 讗讞讚 诇转转 讻讻专 砖诇讬诪讛 讜讬转专注诐 注诇 讞讘讬专讜 砖谞讜转谉 驻专讜住讛 讘诇讘讚.


讗诪专 专' 讬讜讞谞谉 讘谉 砖讗讜诇: 谞讬讟诇讛 讛讬诪谞讛 诪谉 讛讻讻专 专拽 讻讚讬 讞诇转讛, 讻讚讬 讛砖讬注讜专 砖诪驻专讬砖讬诐 诪谉 讛注讬住讛 诇讞诇讛, 讗讜 讻讚讬 讚讬诪讜注讛. 砖驻注诪讬诐 谞讜驻诇 诪砖讛讜 转专讜诪讛 诇转讜讱 注讬住转 讞讜诇讬谉, 讜讗诐 谞驻诇 讘砖讬注讜专 砖诇 讗讞讚 诪诪讗讛, 诪驻专讬砖讬诐 诪谉 讛讻讻专 砖谞讗驻讛 诪讗讜转讛 注讬住讛 讻砖讬注讜专 诪讛 砖谞驻诇, 讜谞讜转谞讬诐 诇讻讛谉. 讜谞讞砖讘 讛讚讘专 讻讗讬诇讜 讛转专讜诪讛 砖谞驻诇讛 讛讬讗 砖讛讜爪讗讛, 讛专讬 讛讚讬谉 讛讜讗 砖诪注专讘讬谉 诇讜 讘讛 讘讻讻专 讻讝讜. 诪砖讜诐 砖讘讻讙讜谉 讝讛 讗讬谉 讗谞砖讬诐 诪转诇讜谞谞讬诐 注诇讬讜 注诇 砖诇讗 专爪讛 诇转转 讻讻专 砖诇讬诪讛, 讗诇讗 住讘讜专讬诐 砖讞住专讜谉 拽讟谉 讝讛 讘讻讻专 诪砖讜诐 砖讛驻专讬砖 诪诪谞讛 讻讚讬 讞诇讛 讗讜 讛讜爪讗转 讛诪讚讜诪注 讘讛.


讗讘诇 讘讬转专 诪讻谉 讞讜砖讚讬诐 讘讜 砖讛讜讗 讗讜讻诇 诪谉 讛注讬专讜讘, 讜诪拽砖讬诐: 讜讛转谞讬讗 [讜讛专讬 砖谞讬谞讜 讘讘专讬讬转讗] 砖讗诐 讛讬转讛 讛讻讻专 讞住专讛 讻讚讬 讚讬诪讜注讛 鈥� 诪注专讘讬谉 诇讜 讘讛, 讛讬转讛 讞住专讛 讻讚讬 讞诇转讛 鈥� 讗讬谉 诪注专讘讬谉 诇讜 讘讛!


讜诪转专爪讬诐: 诇讗 拽砖讬讗 [拽砖讛], 砖讻谉 诇讗 讘讗讜转讜 砖讬注讜专 注爪诪讜 讚讬讘专讜 讘砖谞讬 讛诪拽讜诪讜转, 讛讗 [讝讛] 砖讛转讬专讜 讘讻讚讬 讞诇讛 鈥� 诪讚讜讘专 讘讞诇转 谞讞转讜诐 砖砖讬注讜专讛 讛讜讗 拽讟谉 讬讜转专, 讜诇讻谉, 讗讬谉 砖讬注讜专 砖讻讝讛 谞讞砖讘 讞住专讜谉 诇讻讻专, 讜诪注专讘讬诐 讘讛. 讛讗 [讝讛] 砖讗住专讜 讘讻讻专 讞住专 讘讻讚讬 讞诇讛 鈥� 讛讜讗 讘讞诇转 讘注诇 讛讘讬转 砖砖讬注讜专讛 讙讚讜诇 讬讜转专, 讜诇讻谉 讗诐 讞住专 讘讻讻专 砖讬注讜专 讻讝讛, 讗讬谞讜 诪注专讘 讘讛.


讜讘讬讗讜专 讛讚讘专讬诐, 讚转谞谉 [砖讛专讬 砖谞讬谞讜 讘诪砖谞讛]: 砖讬注讜专 讞诇讛 砖转讬拽谞讜 讞讻诪讬诐 讛讜讗 讗讞讚 诪注砖专讬诐 讜讗专讘注讛. 讜讻谉 讛注讜砖讛 注讬住讛 诇注爪诪讜 讗讜 注讬住讛 诇诪砖转讛 讘谞讜, 砖讬注讜专 讛讞诇讛 讙诐 讛讜讗 讗讞讚 诪注砖专讬诐 讜讗专讘注讛. 讜讗讜诇诐 谞讞转讜诐 砖讛讜讗 注讜砖讛 诇诪讻讜专 讘砖讜拽, 讜讻谉 讛讗砖讛 砖注砖转讛 诇诪讻讜专 讘砖讜拽 鈥� 讬驻专讬砖讜 专拽 讗讞讚 诪讗专讘注讬诐 讜砖诪讜谞讛, 砖讛拽诇讜 讞讻诪讬诐 注诇 讛诪讜讻专 砖诇讗 讬驻住讬讚 讘住讞讜专转讜.


讗诪专 专讘 讞住讚讗: 讗诐 转驻专讛 (讞讘专 砖谞讬 讞诇拽讬讛) 讘拽讬住诐 鈥� 诪注专讘讬谉 诇讜 讘讛, 砖讻谉 讛讬讗 谞专讗讬转 讻砖诇讬诪讛. 讜诪拽砖讬诐: 讜讛讗 转谞讬讗 [讜讛专讬 砖谞讬谞讜 讘讘专讬讬转讗] 砖讘讻讙讜谉 讝讛 讗讬谉 诪注专讘讬谉 诇讜 讘讛! 讜诪转专爪讬诐: 诇讗 拽砖讬讗 [拽砖讛], 讛讗 [讝讛] 砖讗讬谉 诪注专讘讬诐 鈥� 讚讬讚讬注 转讬驻专讛 [砖谞讬讻专 讛转驻专 砖讘讛], 讛讗 [讝讛] 砖诪注专讘讬诐 鈥� 砖诇讗 讬讚讬注 转讬驻专讛 [谞讬讻专 讛转驻专 砖讘讛].


讙 讗诪专 专' 讝讬专讗 讗诪专 砖诪讜讗诇: 诪注专讘讬谉 讗祝 讘驻转 讗讜专讝 讜讘驻转 讚讜讞谉. 讗诪专 诪专 注讜拽讘讗: 诇讚讬讚讬 诪讬驻专砖讗 诇讬 诪讬谞讬讛 [诇讬 注爪诪讬 驻讜专砖 诪诪谞讜] 诪诪专 砖诪讜讗诇, 讘驻转 讗讜专讝 鈥� 诪注专讘讬谉, 讜讘驻转 讚讜讞谉 讗讬谉 诪注专讘讬谉, 砖拽砖讛 诇注砖讜转 诪诪谞讛 驻转 讛专讗讜讬讛 诇诪讗讻诇.


讗诪专 专讘 讞讬讬讗 讘专 讗讘讬谉 讗诪专 专讘: 诪注专讘讬谉 讘驻转 注讚砖讬诐. 讜诪拽砖讬诐: 讗讬谞讬 [讜讻讬 讻谉 讛讜讗]?! 讜讛讗诐 驻转 讝讜 专讗讜讬讛 诇诪讗讻诇, 讜讛讗 讛讛讬讗 [讜讛专讬 讗讜转讛] 驻转 注讚砖讬诐 讚讛讜讗讬 讘砖谞讬 [砖讛讬转讛 讘讬诪讬] 诪专 砖诪讜讗诇, 讜砖讚讬讬讛 诇讻诇讘讬讛 [讜讝专拽讛 诇讻诇讘讜] 讜诇讗 讗讻诇讛, 讜讘讜讚讗讬 讗讬谞讛 专讗讜讬讛 诇诪讗讻诇 讗讚诐!


讜诪转专爪讬诐: 讗讜转讛 驻转 砖诇讗 讗讻诇讛 讛讻诇讘 讘转注专讜讘转 砖诇 砖讗专 诪讬谞讬诐 砖诇 讗讜讻诇 讛讜讬讗 [讛讬转讛], 诇驻讬 砖注砖讜 驻转 讝讗转 诇讘讚讜拽 诪讛 讬讛讗 讟注诪讛 砖诇 讛驻转. 讻注讬谉 诪讛 砖谞讗诪专 诇讬讞讝拽讗诇 讛谞讘讬讗 诇讗讻讜诇: 讚讻转讬讘 "讜讗转讛 拽讞 诇讱 讞讟讬谉 讜砖注专讬诐 讜驻讜诇 讜注讚砖讬诐 讜讚讞谉 讜讻住诪讬诐 讜谞转转 讗讜转诐 讘讻诇讬 讗讞讚 讜注砖讬转 讗讜转诐 诇讱 诇诇讞诐" (讬讞讝拽讗诇 讚, 讟), 讜讝讛讜 诪讗讻诇 砖讗讬谞讜 专讗讜讬 诇讗讻讬诇转 讗讚诐, 砖讗祝 讛讻诇讘 驻注诪讬诐 讗讬谞讜 讗讜讻诇讜. 讗讘诇 驻转 讛注砖讜讬讛 诪注讚砖讬诐 讘诇讘讚, 专讗讜讬讛 诇讗讻讬诇讛. 


专讘 驻驻讗 讗诪专: 讛讛讬讗 [讗讜转讛] 驻转 砖诇 讬讞讝拽讗诇 爪诇讜讬讛 讘爪讜讗转 讗讚诐 讛讜讗讬 [讛讬转讛], 砖讻谉 谞讗诪专 "讜注讜讙转 砖注讜专讬诐 转讗讻诇谞讛 讜讛讬讗 讘讙诇诇讬 爪讗转 讛讗讚诐 转注讙谞讛 诇注讬谞讬讛诐" (讬讞讝拽讗诇 讚, 讬讘).


讜讻讬讜谉 砖讛讜讝讻专 讻转讜讘 讝讛 砖讜讗诇讬诐: 讗诐 谞注砖讛 诇讞诐 讝讛 诪诪讬谞讬诐 砖讜谞讬诐, 诪讗讬 [诪讛 驻讬专讜砖] "讜注讙转 砖注讜专讬诐 转讗讻诇谞讛"? 讗诪专 专讘 讞住讚讗: 讬砖 诇讛讘讬谉 砖讬讗讻诇 诇砖讬注讜专讬诐 讻诇讜诪专 讘讞诇拽讬诐 拽讟谞讬诐, 讜诇讗 讗讻讬诇讛 诇砖讜讘注. 专讘 驻驻讗 讗诪专: 注专讬讘转讛, 讛讗讜驻谉 砖诪注专讘讬诐 讗讜转讛, 讻注专讬讘转 砖注讜专讬诐, 讻讚专讱 砖注讜砖讬诐 讘驻转 砖注讜专讬诐 砖讛讬讗 驻转 讙住讛 讜讗讬谉 讟讜专讞讬诐 诇注砖讜转讛 谞讗讛, 讜诇讗 讻注专讬讘转 讞讟讬诐.


讚 诪砖谞讛 谞讜转谉 讗讚诐 诪注讛 诇讞谞讜谞讬 讛诪讜讻专 讬讬谉 讜诇谞讞转讜诐 讛讙专讬诐 讘讗讜转讜 诪讘讜讬 讗讜 讞爪专, 讻讚讬 砖讬讝讻讛 诇讜 注讬专讜讘 注诐 砖讗专 讘谞讬 讛讞爪专 讗诐 讬讘讜讗讜 讗诇讬讛诐 诇拽谞讜转 诪讛诐 讬讬谉 讗讜 诇讞诐 诇爪讜专讱 讛注讬专讜讘, 讚讘专讬 专' 讗诇讬注讝专.


讜讞讻诪讬诐 讗讜诪专讬诐: 诇讗 讝讻讜 诇讜 诪注讜转讬讜, 砖注诇 讬讚讬 诪转谉 讻住祝 讘诇讘讚 讗讬 讗驻砖专 诇讝讻讜转 讘注讬专讜讘, 砖谞转讬谞转 讻住祝 讗讬谞谞讛 讬讜爪专转 拽谞讬谉 讻砖诇注爪诪讛, 砖讗讬谉 讚讘专 谞拽谞讛 诇讻诇 爪讜专讱 砖讛讜讗 讗诇讗 讘诪砖讬讻讛 讗讜 讘讗讞转 诪讚专讻讬 讛拽谞讬谉 讛诪拽讜讘诇讜转.

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

